送邢芻父赴漕試蓋予以牒遜之
作者：蘇泂
朝代：宋

paragraphs: 長江我之愁，倒嶽推不去。
琴瑟有凄怨，居室等行路。
十三出從師，三十茲無成。
向來爲何事，投老悲秋螢。
堂堂文翰場，攘臂君甚武。
丈夫貴高誼，我得寧在汝。
達官總遺恨，所樂纔妻兒。
君堂有夫人，祿養當以時。
吳山青入天，江水流到海。
才難嘆先聖，戰伐偶今代。
四序看迭移，南薰已西風。
天命不可爲，往哉及其鋒。